Friesland

Friesland (officieel Fryslân) is 'n provincie in 't noorde vaan Nederland. Nao oppervlak is 't de ierste provincie vaan Nederland, meh 41% vaan dat oppervlak is full-time of part-time water. De provincie grèns aon Groninge, Drente, Euverijssel, Flevoland en Noord-Holland. De provincie kint veer bewoende (Wadden-)eilen: Vlieland, Terschelling, Ameland en Schiermonnikoog.

Taole
Friesland is 't toesland vaan de twiede officieel taol in Nederland: 't Fries. 't Weurt door get mie es de helf vaan de Frieze gesproke. De Stellingwerve, 't zuidooste vaan Friesland, zien vaanajds neet Friestaoleg meh Saksischtaoleg. In de stei en groete plaotse die in de Renaissance veurnaom waore weurt sinds viefhoonderd jaor e Nederlands dialek gesproke: 't Stadsfries, dat erreg door 't Fries beïnvleujd is. Algemein Nederlands kump ummer mier in gebruuk ten koste vaan de versjèllende streektaole.

Gemeintes
Sinds 2019 kint Friesland nog 18 gemeintes.

 Achtkarspelen
 Ameland
 Dantumadeel
 De Fryske Marren
 Harlingen
 Heerenveen<li> Leeuwarden
<li> Noardeast-Fryslân
<li> Ooststellingwerf
<li> Opsterland
<li> Schiermonnikoog
<li> Smallingerland<li> Súdwest-Fryslân
<li> Terschelling
<li> Tytsjerksteradiel
<li> Vlieland
<li> Waadhoeke
<li> Weststellingwerf

Friesland waor ummer al groetsjaoleg opgezat. De provincie bestoont oet èlf stei en 'n aontal lendeleke grietenije, traditioneel 30 meh nao 1814 32, die mèt de koms vaan de Gemeintewèt in 1851 transformeerde tot 43 gemeintes. Pas in 1984 woorte veur 't iers op groete sjaol gemeintes heringedeild. Daonao bleef 't nog ins tientalle jaore stèl. De lèste jaore zien obbenuits fusies gewees, te beginne in 2011 mèt de vörming vaan de enorm gemeinte Súdwest-Fryslân, daonao in 2014, 2018 en 2019 nog ins versjèllende aander deile vaan de provincie. Veur de koumende jaore zien gein nui herindeilinge veurzien.

Zuug veur e gans euverziech Lies vaan geweze gemeintes in Friesland.

Aongrenzende distrikte
Friesland grens aon de volgende distrikte, naomelek Nederlandse provincies:

 Groninge - noordooste
 Drenthe - zuidooste
 Euverijssel - zuie
 Flevoland - zuie
 Noord-Holland - zuidweste

Externe links
 Provincie Friesland
 Fryslân, Plaatsengids
 Statistieken provincie Friesland, AlleCijfers